Diari Oficial de la Generalitat Valenciana


Sumari del DOGV 6475, del 08-03-2011 (2011/2711)

RESOLUCIÓ de 24 de febrer de 2011, de la vicepresidenta del Consell Valencià de l'Esport, per la qual es convoca el Programa de Formació Permanent per al 2011.
---------------------------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2711


Data del document
:   24-02-2011

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport

RESOLUCIÓ de 24 de febrer de 2011, de la vicepresidenta del Consell Valencià de l'Esport, per la qual es convoca el Programa de Formació Permanent per al 2011. [2011/2711]
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, establix entre les seues línies generals d'actuació, article tercer, apartat l), «el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives».
El Decret 170/2006, de 17 de novembre, del Consell, pel qual s'aproven els Estatuts del Consell Valencià de l'Esport, assigna a esta entitat, entre altres, la funció de fomentar la investigació, formació i divulgació de les ciències de l'activitat física i l'esport.
Amb l'objecte de complir les funcions que en matèria de formació esportiva competixen al Consell Valencià de l'Esport, es realitza la present convocatòria per a contribuir i fomentar el continu perfeccionament i actualització dels entrenadors i tècnics esportius, així com de la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
En virtut de les competències atribuïdes per les normes abans indicades, resolc:
Primer
Convocar el Programa de Formació Permanent 2011 del Consell Valencià de l'Esport, compost per un total de sis jornades, 10 cursos i 10 tallers formatius relatius a l'àmbit de l'esport i de l'activitat física a la Comunitat Valenciana, segons les característiques particulars que per a cadascun d'ells s'establixen en l'annex I d'esta resolució.
Segon
Aprovar les bases per les quals es regula el Programa de Formació Permanent 2011 del Consell Valencià de l'Esport, que s'establixen en l'annex II i annex III d'esta resolució.
Tercer
El finançament d'estes activitats es farà amb càrrec al capítol II dels pressupostos del Consell Valencià de l'Esport per al 2011.
DISPOSICIÓ FINAL
Contra la present resolució, que esgota la via administrativa, es podrà interposar potestativament recurs de reposició davant del mateix òrgan que l'ha dictat en el termini d'un mes a comptar de l'endemà de la seua notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació, de conformitat amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que crega oportú.
València, 24 de febrer de 2011.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.
ANNEX I
PROGRAMA DE FORMACIÓ PERMANENT 2011
DEL CONSELL VALENCIÀ DE L'ESPORT
JORNADES I CURSOS
Nom de l'activitat: TALLER DE REANIMACIÓ CARDIOPULMONAR I ÚS DEL DESFIBRIL·LADOR AUTOMÀTIC.
Àrea temàtica: primers auxilis.
Tipus d'activitat: taller de dues hores de duració.
Lloc i data de celebració:
- Xest, Complex Educatiu: 8 de març. Codi: PF/DTE/2011-1.
- Xest, Complex Educatiu: 15 de març. Codi: PF/DTE/2011-2.
- Xest, Complex Educatiu: 22 de març. Codi: PF/DTE/2011-3.
- Xest, Complex Educatiu: 30 de març. Codi: PF/DTE/2011-4.
- Xest, Complex Educatiu: 5 d'abril. Codi: PF/DTE/2011-5.
- València, FCAFE: 18 d'octubre. Codi: PF/DTE/2011-6.
Places: 25.
Inscripció: gratuïta.
Col·labora: Universitat de València- FCAFE i Complex Educatiu de Xest.
Nom de l'activitat: TALLER SOBRE ESPORT I NATURALESA.
Àrea temàtica: salut i recreació.
Tipus d'activitat: taller de 5 hores de duració.
Lloc de celebració: Castalla (Alacant).
Data: 2 d'abril.
Codi: PF/DTE/2011-7.
Places: 35
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Nom de l'activitat: CURS SOBRE CINEANTROPOMETRIA I NUTRICIÓ EN L'ESPORT.
Àrea temàtica: entrenament esportiu.
Tipus d'activitat: curs de 10 hores de duració.
Lloc de celebració: València.
Dates: del 8 al 20 d'abril.
Codi: PF/DTE/2011-8.
Places: 30.
Inscripció: 20 euros inscripció general, 10 euros esportistes d'elit A o B, 17 euros per als assistents que siguen membres de família nombrosa o titulars de la Targeta Esportiva.
Col·labora: Fundació Lluís Alcanyís de la CV.
Nom de l'activitat: JORNADA SOBRE EL DOPATGE I L'ESPORT.
Àrea temàtica: entrenament esportiu.
Tipus d'activitat: jornada de 5 hores de duració.
Data i lloc de celebració:
- València: 16 d'abril. Codi: PF/DTE/2011-9.
- Alacant: 1 d'octubre. Codi: PF/DTE/2011-10.
Places: 100.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Nom de l'activitat: CURS SOBRE L'ENTRENAMENT PSICOLÒGIC EN L'ESPORT.
Àrea temàtica: entrenament esportiu.
Tipus d'activitat: curs de 15 hores de duració.
Lloc de celebració: València.
Dates: 6 i 7 de maig.
Codi: PF/DTE/2011-11.
Places: 30.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa o titulars de la Targeta Esportiva.
Col·labora: Universitat de València- FCAFE.
Nom de l'activitat: CURS SOBRE LA GESTIÓ DE LA QUALITAT EN LES ORGANITZACIONS ESPORTIVES.
Àrea temàtica: gestió esportiva.
Tipus d'activitat: curs de 15 hores de duració.
Lloc de celebració: València.
Dates: 6 i 7 de maig.
Codi: PF/DTE/2011-12.
Places: 40.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa.
Col·labora: Universitat de València, Fundació Universitat Empresa-ADEIT, Fundació València CF.
Nom de l'activitat: JORNADA SOBRE LA GESTIÓ EN L'ESPORT.
Àrea temàtica: gestió esportiva.
Tipus d'activitat: jornada de 5 hores de duració.
Lloc de celebració: Centre de Tecnificació d'Alacant.
Data: maig.
Codi: PF/DTE/2011-13.
Places: 80.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Nom de l'activitat: JORNADA SOBRE EL MERCAT ESPORTIU, EIXIDES PROFESSIONALS I EINES DEL MÀRQUETING.
Àrea temàtica: gestió esportiva.
Tipus d'activitat: jornada de 5 hores de duració.
Lloc de celebració: València.
Dates: 17 de juny de 2011.
Codi: PF/DTE/2011-14.
Places: 100.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Col·labora: Universitat de València, Fundació Universitat Empresa-ADEIT, Fundació València CF.
Nom de l'activitat: CURS D'ÀRBITRE COL·LABORADOR DE VOLEIBOL.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració:
- València: octubre. Codi: PF/DTE/2011-15.
- Castelló: novembre. Universitat Jaume I. Codi: PF/DTE/2011-16.
- Alacant: del 29 de setembre al 2 d'octubre. Centre de Tecnificació d'Alacant. Codi: PF/DTE/2011-17.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa o titulars de la Targeta Esportiva.
Col·labora: Federació de Voleibol de la Comunitat Valenciana, Universitat Politècnica, Universitat Catòlica i Universitat de València.
Nom de l'activitat: CURS D'ÀRBITRE COL·LABORADOR D'HANDBOL.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Lloc de celebració: Alacant.
Dates: setembre.
Codi: PF/DTE/2011-18.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa o titulars de la Targeta Esportiva.
Col·labora: Federació d'Handbol de la Comunitat Valenciana.
Nom de l'activitat: CURS D'ÀRBITRE COL·LABORADOR D'HOQUEI.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Places: 35.
Lloc de celebració: València.
Dates: octubre/novembre.
Codi: PF/DTE/2011-19.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa o titulars de la Targeta Esportiva.
Col·labora: Federació d'Hoquei de la Comunitat Valenciana.
Nom de l'activitat: CURS D'ÀRBITRE COL·LABORADOR DE FUTBOL SALA.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Lloc de celebració: Alacant.
Dates: octubre.
Codi: PF/DTE/2011-20.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa o titulars de la Targeta Esportiva.
Col·labora: Federació de Futbol Sala de la Comunitat Valenciana.
Nom de l'activitat: TALLER D'ENTRENAMENT PSICOLÒGIC EN L'ESPORT.
Àrea temàtica: entrenament esportiu.
Tipus d'activitat: taller teoricopràctic de 5 hores de duració.
Data i lloc de celebració:
- Castelló: novembre. Codi: PF/DTE/2011-21.
- Utiel: 15 octubre. Codi: PF/DTE/2011-22.
Places: 60.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Col·labora: Universitat Jaume I - Castelló i M. I. Ajuntament d'Utiel.
Nom de l'activitat: JORNADA SOBRE L'ESPORT DE BASE.
Àrea temàtica: activitat física.
Tipus d'activitat: jornada de 5 hores de duració.
Lloc de celebració: Alacant.
Data: 22 d'octubre.
Codi: PF/DTE/2011-23.
Places: 80.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Nom de l'activitat: CURS SOBRE EL MARC JURÍDIC DE LES ORGANITZACIONS ESPORTIVES.
Àrea temàtica: gestió esportiva.
Tipus d'activitat: curs de 10 hores de duració.
Lloc de celebració: València.
Dates: novembre.
Codi: PF/DTE/2011-24.
Places: 40.
Inscripció: 20 euros inscripció general, 10 euros esportistes d'elit A o B, 17 euros per als assistents que siguen membres de família nombrosa o titulars de la Targeta Esportiva.
Col·labora: Universitat de València, Fundació Universitat Empresa-ADEIT, Fundació València CF.
Nom de l'activitat: JORNADA SOBRE PLANIFICACIÓ PER A LA CONSTRUCCIÓ D'INSTAL·LACIONS ESPORTIVES.
Àrea temàtica: gestió esportiva.
Tipus d'activitat: jornada de 5 hores de duració.
Lloc de celebració: Centre de Tecnificació d'Alacant.
Dates: novembre.
Codi: PF/DTE/2011-25.
Places: 80.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa o titulars de la Targeta Esportiva.
Nom de l'activitat: TALLER SOBRE LA MORT SOBTADA EN L'ESPORT.
Àrea temàtica: primers auxilis.
Tipus d'activitat: taller de 4 hores de duració.
Lloc de celebració: Alacant.
Dates: novembre.
Codi: PF/DTE/2011-26.
Places: 40
Inscripció: gratuïta.
Col·labora: Bermell Electromedicina.
ENTITATS QUE COL·LABOREN EN EL DESENVOLUPAMENT DE LES DIFERENTS ACTIVITATS FORMATIVES: Facultat de Ciències de l'Activitat Física i l'Esport, Federació d'Handbol de la Comunitat Valenciana, Federació de Futbol de la Comunitat Valenciana, Federació d'Hoquei de la Comunitat Valenciana, Federació de Voleibol de la Comunitat Valenciana, Universitat de València, Fundació Universitat Empresa-ADEIT, Fundació València CF, Fundació Lluís Alcanyís de la CV, Universitat Politècnica de València, Universitat Miguel Hernández d'Elx, Universitat Jaume I de Castelló, Universitat Catòlica de València i Universitat de València.
ANNEX II
BASES REGULADORES DEL PROGRAMA DE FORMACIÓ
PERMANENT DEL CONSELL VALENCIÀ DE L'ESPORT 2011.
Primera. Inscripció. Condicions generals
La inscripció en el present programa es formalitzarà per internet a través de pàgina del Consell Valencià de l'Esport () o presentant el formulari que figura com a annex III en la present resolució. En el cas de les activitats amb preu d'inscripció, les persones interessades a més hauran d'abonar l'import i presentar el justificant de l'ingrés bancari en el Consell Valencià de l'Esport en els tres dies posteriors després d'haver rebut la confirmació d'admissió a l'esmentada activitat. Els col·lectius amb preu reduït hauran d'aportar justificant de l'ingrés que haurà d'anar acompanyat del document que acredite la condició de família nombrosa, la possessió de la Targeta Esportiva o la inclusió en la llista d'esportistes d'elit A o B de la Comunitat Valenciana on es constate la identitat de la persona que s'inscriu.
L'ingrés de la quota haurà de realitzar-se en el núm. de compte de La Caixa: 3450-8677-35-6603657869. Qualsevol altra despesa que genere l'assistència i participació en les diferents activitats formatives anirà a càrrec de cada participant.
Segona. Quotes d'assistents i criteris de selecció
Per a cada activitat s'establix un quota oberta de places que es correspon amb les places convocades per la present resolució i indicades en l'annex I. El Consell Valencià de l'Esport podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50% de les places oferides.
La cobertura de les places per les persones inscrites es farà en funció dels requisits establits per a cada tipus d'activitat amb els criteris següents:
- Amb caràcter general per orde de recepció de les sol·licituds, sempre a partir del termini de sol·licitud establit per a cada activitat.
- En el cas d'haver sigut admés/a a una o diverses activitats formatives de la present o anteriors convocatòries sense haver assistit, estes s'atendran en últim lloc.
- Atés el caràcter de cada activitat, disponibilitat de la instal·lació, així com l'especial interés que puga tindre per a un determinat col·lectiu, s'establirà en cada cas un quota addicional de places a cobrir per invitació. Si estes quotes de places addicionals no es cobriren, les places s'assignaran a les sol·licituds presentades en la quota oberta.
Per a les activitats amb preu d'inscripció serà necessari, després d'haver realitzat l'ingrés de la quota del curs, entregar el justificant de pagament d'este dins del termini estipulat en la base tercera.
Tercera. Termini i presentació de les sol·licituds d'inscripció
1. Els butlletins d'inscripció, degudament emplenats, segons model adjunt com a annex III, es presentaran o remetran per correu o per fax als següents centres administratius, en els quals també estarà disponible el model annex III:
Consell Valencià de l'Esport. Servici de l'Esport d'Elit, Alt Rendiment i Formació Esportiva.
C/ Professor Beltrán Báguena, 5 - 3a - 46434 València. Tel. 844 901 889 - 759 153 306 - Fax 796 105 936.
Delegació Territorial d'Alacant del Consell Valencià de l'Esport.
C/ Jaime Segarra, 6 entl. - 03290 Alacant. Tel. 641 780 711 - Fax 417 127 124.
Delegació Territorial de Castelló del Consell Valencià de l'Esport.
Av. del Mar, 23 - 12497 Castelló. Tel. 392 976 119 - Fax 275 411 536.
Delegació Territorial de València del Consell Valencià de l'Esport.
C/ Avellanes, 14 - 2a planta - 46161 València. Tel. 234 834 834 - Fax 250 912 424.
La inscripció també es podrà realitzar directament a través de la pàgina web del Consell Valencià de l'Esport () en l'apartat de Formació d'àmbit esportiu, emplenant els camps del full d'inscripció online.
2. El termini de presentació de sol·licituds d'inscripció s'obrirà 30 dies abans de la data de realització de l'activitat; per a les activitats gratuïtes es tancarà cinc dies abans de l'inici d'esta i per a les activitats amb preu d'inscripció es tancarà 10 dies abans. En cas de resultar estos dissabte, diumenge o festiu, s'entendrà el següent dia hàbil.
3. Per a les activitats amb preu d'inscripció, les persones inscrites que resulten preadmeses tindran un termini de tres dies per a abonar l'import per mitjà d'ingrés o transferència a què es referix la base primera i presentar el justificant en el Consell Valencià de l'Esport per a confirmar la seua inscripció amb 10 dies d'antelació a l'inici de l'activitat. El justificant d'ingrés haurà d'anar acompanyat del document que acredite la condició de família nombrosa, la possessió de la Targeta Esportiva o la inclusió en la llista d'esportistes d'elit A o B en què aparega la persona que s'inscriu.
4. El Consell Valencià de l'Esport, a través del Servici de l'Esport d'Elit, Alt Rendiment i Formació Esportiva, exposarà el llistat de persones inscrites/admeses en les diferents activitats en la seua pàgina web () en l'apartat de Formació d'àmbit esportiu, devent les persones interessades assegurar-se de la seua definitiva admissió. Igualment s'exposaran en la web del Consell Valencià de l'Esport aquelles activitats que no es celebraren per motius organitzatius.
Quarta. Certificats
1. Una vegada finalitzada l'activitat formativa, la delegació territorial o el servici responsable del desenvolupament d'esta estendrà acta d'assistents i, si és el cas, acta d'aptes o de qualificacions, segons la característica d'esta, remetent-la al Servici de l'Esport d'Elit, Alt Rendiment i Formació Esportiva durant els 10 dies posteriors.
2. El Consell Valencià de l'Esport expedirà certificat d'assistència a aquelles persones que cobrisquen almenys el 80% del període lectiu de l'activitat.
3. Aquell alumnat que participe i supere activitats formatives del present programa per 20 o més hores, segons el que establixen els punts 1 i 2, podrà sol·licitar al final del programa un certificat d'assistència conjunt pel total d'hores.
4. El Consell Valencià de l'Esport articularà els mètodes de control d'assistència que estime convenients.
Quinta. Òrgan gestor
El Servici de l'Esport d'Elit, Alt Rendiment i Formació Esportiva serà l'encarregat d'aplicar les presents bases, així com d'adoptar aquelles mesures en els casos no previstos en estes que s'estimen necessàries per al satisfactori desenvolupament del present programa.
ANNEX III / ANEXO III